1996D0609 — SL — 02.09.2005 — 001.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

►B ODLOČBA KOMISIJE z dne 14. oktobra 1996 o posebnih pogojih za uvoz ribiških proizvodov in proizvodov iz ribogojstva s poreklom iz Slonokoščene obale (Besedilo velja za EGP) (96/609/ES) (UL L 269, 22.10.1996, p.37)

spremenjena z:









▼B

ODLOČBA KOMISIJE

z dne 14. oktobra 1996

o posebnih pogojih za uvoz ribiških proizvodov in proizvodov iz ribogojstva s poreklom iz Slonokoščene obale

(Besedilo velja za EGP)

(96/609/ES)







KOMISIJA EVROPSKIH SKUPNOSTI JE ob upoštevanju Pogodbe o ustanovitvi Evropske skupnosti, ob upoštevanju Direktive Sveta 91/493/EGS z dne 22. julija 1991 o zdravstvenih pogojih za proizvodnjo ribiških proizvodov in njihovo dajanje na trg ( 1 ), kakor je bila nazadnje spremenjena z Direktivo 95/71/ES ( 2 ) in zlasti člena 11 Direktive, ker je skupina strokovnjakov Komisije opravila inšpekcijski obisk na Slonokoščeni obali, da bi preverila pogoje, pod katerimi poteka proizvodnja, skladiščenje in pošiljanje ribiških proizvodov v Skupnost; ker se določbe zakonodaje Slonokoščene obale o zdravstvenem inšpekcijskem nadzoru in spremljanju ribiških proizvodov lahko štejejo za enakovredne določbam iz Direktive 91/493/EGS; ker je „Ministère de l’Agriculture et des Ressources Animales-Direction Générale des Ressources Animales (MARA-DGRA)“ na Slonokoščeni obali zmožno učinkovito preveriti izvajanje veljavnega zakona; ker mora zajemati postopek za pridobitev zdravstvenega spričevala iz člena 11(4)(a) Direktive 91/493/EGS tudi opredelitev vzorca spričevala, minimalne zahteve glede jezika (jezikov), v katerem (katerih) mora biti napisano, in položaj osebe, ki je pooblaščena, da ga podpiše; ker je treba skladno s členom 11(4)(b) Direktive 91/493/EGS pritrditi oznako na pakiranjih ribiških proizvodov, ki navaja ime tretje države in številko odobritve obrata, iz katerega proizvod izvira; ker je treba, skladno s členom 11(4)(c) Direktive 91/493/EGS, sestaviti seznam odobrenih obratov; ker mora biti seznam sestavljen na podlagi obvestila, ki ga Komisiji predloži MARA-DGRA; ker mora torej MARA-DGRA zagotoviti skladnost z določbami, predpisanimi v ta namen s členom 11(4) Direktive 91/493/EGS; ker je MARA-DGRA predložilo uradna zagotovila glede skladnosti s pravili iz poglavja V Priloge k Direktivi 91/493/EGS in glede izpolnjevanja zahtev, ki ustrezajo tistim, ki so predpisane z navedeno direktivo za odobritev obratov; ker so ukrepi, predvideni s to odločbo, v skladu z mnenjem Stalnega veterinarskega odbora, SPREJELA NASLEDNJO ODLOČBO:







▼M1

Člen 1

„Ministère de la Production Animale et des Ressources Halieutiques – Direction des Services Vétérinaires et de la Qualité (MIPARH-DSVQ)“ je kot pristojni organ v Slonokoščeni obali za preverjanje in potrjevanje skladnosti ribiških proizvodov in proizvodov iz ribogojstva z zahtevami Direktive 91/493/EGS.

Člen 2

Ribiški proizvodi in proizvodi iz ribogojstva s poreklom iz Slonokoščene obale morajo izpolnjevati naslednje pogoje:

1. vsako pošiljko mora spremljati oštevilčen izvirnik zdravstvenega spričevala, ki je pravilno izpolnjen, podpisan, datiran, ki obsega en sam list in je skladen z vzorcem v Prilogi A;

2. proizvodi morajo izvirati iz odobrenih obratov, predelovalnih plovil, hladilnic ali registriranih zamrzovalnih plovil iz Priloge B k tej odločbi;

3. razen če gre za zamrznjene ribiške proizvode v razsutem stanju, namenjene za proizvodnjo konzervirane hrane, morata biti na vseh pošiljkah z neizbrisnimi črkami napisani besedi „SLONOKOŠČENA OBALA“ in številka odobritve/registrska številka izvornega obrata, predelovalnega plovila, hladilnice ali zamrzovalnega plovila.

▼B

Člen 3

1. Spričevalo iz točke 1 člena 2 mora biti napisano v vsaj enem uradnem jeziku države članice, kjer se izvajajo preverjanja.

▼M1

2. V spričevalih mora biti navedeno ime, položaj in podpis predstavnika MIPARH-DSVQ ter njegov uradni žig v barvi, ki se razlikuje od barv drugih navedb v spričevalu.

▼B

Člen 4

Ta odločba je naslovljena na države članice.

▼M1









PRILOGA A

ZDRAVSTVENO SPRIČEVALO

za ribiške proizvode iz Slonokoščene obale, namenjene izvozu v Evropsko skupnost, z izjemo školjk, iglokožcev, plaščarjev in morskih polžev v kakršni koli obliki

▼B









PRILOGA B







SEZNAM OBRATOV Št. odobritve Obrat Naslov Veljavnost odobritve 100 PP SOCIÉTÉ DES CONSERVES DE CÔTE D'IVOIRE (SCODI) ABIDJAN 01 31.12.1997. 101 PP SOCIÉTÉ IVOIRIENNE DE TRANSFORMATION DE THONS TROPICAUX (SI3T) ABIDJAN 01 31.12.1997. 102 PP SOCIÉTÉ IVOIRIENNE DE FROID (SIFROID) ABIDJAN 01 31.12.1997. 110 PP PÊCHE ET FROID CÔTE D'IVOIRE (PFCI) ABIDJAN 01 31.12.1997. 120 PP CONSERVES INTERNATIONALES DE CÔTE D'IVOIRE (CIDCI) ABIDJAN 15 31.12.1997. 140 PP PECHAZUR S.A. ABIDJAN 01 31.12.1997. 150 PP SOCIÉTÉ DE PÊCHE ABIDJANAISE (SOPA) ABIDJAN 04 31.12.1997. 260 PP CRUSTACÉS ET POISSONS DE CÔTE D'IVOIRE (CPCI) ABIDJAN 07 31.12.1997. 300 PP GOMON EXOTIQUE ABIDJAN 01 31.12.1997. 380 PP IVOIRE CRUSTACÉS (IVOCRUS) ABIDJAN 07 31.12.1997. 390 PP BERTRAND PRODUITS EXPORT (B. P. E.) ABIDJAN 08 31.12.1997.